stanford-oval/wikipedia huggingface dataset:
Aune Seme

Irma Ruokokoski (vas.) ja Aune Seme Norjassa vuonna 1936.
Aune Kyllikki Seme (o.s. Silvast, v. 1943–1944 Siltari, 23. lokakuuta 1915 Savonlinna – 2. joulukuuta 2014 Savonlinna) oli suomalainen järjestösihteeri ja maastohiihtäjä, joka teki pitkän uran sosialidemokraattisessa naisliikkeessä.
Seme kävi Työväen Akatemian vuonna 1939, jonka jälkeen hän työskenteli Kuopiossa Osuuskauppa Kallan myymälänhoitajana. Jatkosodan aikana Seme työskenteli Pohjois-Savon sosialidemokraattisen piirin toimistonhoitajana ja sotavuosien jälkeen Sosialidemokraattisen Naisliiton toimitsijana Helsingissä. Vuosina 1959–1963 hän toimi myös Sos.-Dem. Naisliiton sihteerinä. Seme jäi eläkkeelle vuonna 1980 Lomakotien liiton taloudenhoitajan tehtävästä. Helsingin kaupunginvaltuuston jäsen hän oli vuosina 1952–1956.
Savonlinnan Jyryä edustanut Seme saavutti urheilu-urallaan useita TUL:n mestaruuksia maastohiihdossa. Hiihdon ohella hän kilpaili myös yleisurheilussa. Vuonna 1937 Seme osallistui Tšekkoslovakian Janské Lázněssa järjestettyihin työläisolympialaisiin, jossa hän voitti 4 km joukkuehiihdon TUL:n joukkueessa yhdessä Hilma Lahtisen ja Irma Ruokokosken kanssa. Seme osallistui kisoissa myös syöksylaskuun sijoittuen kolmanneksi norjalaisen Borghild Monsenin ja Irma Ruokokosken jälkeen.
Aune Seme kuoli kotonaan Savonlinnassa 99-vuotiaana joulukuussa 2014.
Aivo- ja selkäydinkalvot

Aivo- ja selkäydinkalvot

Aivo- ja selkäydinkalvot (lat. meninx, mater) ovat keskushermostoa sekä näköhermoja ympäröivä rakenne. Aivo- ja selkäydinkalvoja on kolme kappaletta. Sisimpänä on pehmytkalvo tai pehmeäkalvo (lat. pia mater), joka myötäilee tarkasti aivojen ja selkäytimen pintojen muotoja. Keskimmäinen aivokalvo on lukinkalvo (lat. arachnoidea) ja uloin aivokalvo on kovakalvo (lat. dura mater), joka koostuu kahdesta eri lehdestä. Kovakalvo toimii pään alueella myös kallon luukalvona. Selkärangassa on oma luukalvonsa, jonka vuoksi selkärangan ja kovakalvon väliin jää tyhjä tila, jota kutsutaan epiduraalitilaksi.
Aivokalvojen väliset tilat

Lukinkalvo kiinnittyy pehmytkalvoon sidekudospylväillä muodostaen lukinkalvonontelon eli subaraknoidaalitilan. Subaraknoidaalitila on aivo-selkäydinnesteen täyttämä. Kovakalvon ja lukinkalvon väliin jää selkärangassa subduraalitila, joka on ekstrasellulaarinesteen täyttämä ahdas ontelo. Dura materin lehtien välissä on epiduraalitila.
498 eaa.

| --- | --- |
Vuosisadat: 500-luku eaa. · 400-luku eaa. · 300-luku eaa.
Vuosikymmenet: 500-luku eaa. · 490-luku eaa. · 480-luku eaa. · 470-luku eaa. · 460-luku eaa. · 450-luku eaa. · 440-luku eaa. · 430-luku eaa. · 420-luku eaa. · 410-luku eaa. · 400-luku eaa. · 390-luku eaa.
Vuodet: 500 eaa. · 499 eaa. · 498 eaa. · 497 eaa. · 496 eaa. · 495 eaa. · 494 eaa. · 493 eaa. · 492 eaa. · 491 eaa. · 490 eaa. · 489 eaa. · 488 eaa. · 487 eaa. · 486 eaa. · 485 eaa. · 484 eaa. · 483 eaa. · 482 eaa. · 481 eaa. · 480 eaa. · 479 eaa. · 478 eaa. · 477 eaa. · 476 eaa. · 475 eaa. · 474 eaa. · 473 eaa. · 472 eaa. · 471 eaa. · 470 eaa. · 469 eaa. · 468 eaa. · 467 eaa. · 466 eaa. · 465 eaa. · 464 eaa. · 463 eaa. · 462 eaa. · 461 eaa. · 460 eaa. · 459 eaa. · 458 eaa. · 457 eaa. · 456 eaa. · 455 eaa. · 454 eaa. · 453 eaa. · 452 eaa. · 451 eaa. · 450 eaa. · 449 eaa. · 448 eaa. · 447 eaa. · 446 eaa. · 445 eaa. · 444 eaa. · 443 eaa. · 442 eaa. · 441 eaa. · 440 eaa. · 439 eaa. · 438 eaa. · 437 eaa. · 436 eaa. · 435 eaa. · 434 eaa. · 433 eaa. · 432 eaa. · 431 eaa. · 430 eaa. · 429 eaa. · 428 eaa. · 427 eaa. · 426 eaa. · 425 eaa. · 424 eaa. · 423 eaa. · 422 eaa. · 421 eaa. · 420 eaa. · 419 eaa. · 418 eaa. · 417 eaa. · 416 eaa. · 415 eaa. · 414 eaa. · 413 eaa. · 412 eaa. · 411 eaa. · 410 eaa. · 409 eaa. · 408 eaa. · 407 eaa. · 406 eaa. · 405 eaa. · 404 eaa. · 403 eaa. · 402 eaa. · 401 eaa. · 400 eaa. · 399 eaa.
Tapahtumia

Makedonian kuninkaaksi tulee Aleksanteri I
Kuolleita

Amyntas I, Makedonian kuningas
Alberto Pedrero

| Mitalit> Maa:   Espanja.Miesten ratamelonta.MM-kilpailut  | Mitalit> Maa:   Espanja.Miesten ratamelonta.MM-kilpailut  | Mitalit> Maa:   Espanja.Miesten ratamelonta.MM-kilpailut  | Maa:   Espanja> Miesten ratamelonta. |
| --- | --- | --- | --- |
|  Kultaa | Szeged 2019 | C-2 200 m |  |
| EM-kilpailut  | EM-kilpailut  | EM-kilpailut  |  |
|  Kultaa | Poznań 2021 | C-2 200 m |  |
Alberto Pedrero (s. 9. syyskuuta 1995) on espanjalainen ratameloja. Hän saavutti Szegedissä 2019 maailmanmestaruuden 200 metrin kanadalaiskaksikossa ajalla 36.066 ja Poznańissa 2021 Euroopan-mestaruuden samassa kilpailussa ajalla 36.900. Molemmissa mestaruuksissa hänen parinaan oli Pablo Graña.
Andrew McCutchen

| Andrew McCutchen |
| --- | --- |

Henkilötiedot
Koko nimi:  Andrew Stefan McCutchen
Syntynyt: 10. lokakuuta 1986 (ikä 38) Fort Meade, Florida
Kansalaisuus:   Yhdysvallat
Baseballpelaaja
Pelipaikka:  Keskikoppari
Pituus:  178 cm
Paino:  84 kg
Lyöntipuoli:  oikea
Heittokäsi:  oikea
Nyk. joukkue:  New York Yankees
Sarja:  MLB
MLB-varaus:  11. varaus, 2005 Pittsburgh Pirates
Pelaajaura
Seurajoukkueet
2009–2017 2018 2018:  Pittsburgh Pirates San Francisco Giants New York Yankees
Andrew Stefan McCutchen (s. 10. lokakuuta 1986 Fort Meade, Florida) on yhdysvaltalainen baseballpelaaja, joka pelaa tällä hetkellä MLB-liigan New York Yankeesissa. Hänen pelipaikkansa on keskikoppari.
MLB-ura

Pittsburgh Pirates varasi McCutchenin suoraan lukiosta vuoden 2005 MLB:n varaustilaisuudessa ensimmäisellä kierroksella, 11. pelaajana. Hän teki MLB-debyyttinsä Piratesin joukkueessa 4. kesäkuuta 2009 ottelussa New York Metsiä vastaan.
Vahvana lyöjänä tunnettu McCutchen teki keväällä 2012 Piratesin kanssa kuuden vuoden jatkosopimuksen, arvoltaan 51,5 miljoonaa dollaria. Vuosina 2011–2015 hänet valittiin MLB:n tähdistöotteluun ja kaudella 2013 National Leaguen arvokkaimmaksi pelaajaksi. Kaudella 2018 McCutchen on edustanut San Francisco Giantsia ja New York Yankeesia.
Muuta

McCutchen valittiin yleisöäänestyksellä suositun MLB: The Show -pelisarjan vuoden 2013 version kanteen.
Aiheesta muualla

Kuvia tai muita tiedostoja aiheesta Andrew McCutchen Wikimedia Commonsissa
Aune Vihriälä

Aune Esteri Vihriälä (24. marraskuuta 1909 – 19. elokuuta 1975) oli suomalainen laulaja ja näyttelijä. Hän teki vuonna 1938 levytyksiä yhdessä Sointu-orkesterin ja Reino Armion kanssa.
Aiheesta muualla

Aune Vihriälän levytyksiä Youtubessa
Arosopuli

| Arosopuli |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Jyrsijät Rodentia
Heimo::  Myyrät Cricetidae
Alaheimo::  Varsinaiset myyrät Arvicolinae
Suku::  Arosopulit Lagurus
Laji::  lagurus
Kaksiosainen nimi
 Lagurus lagurus  Pallas, 1773 
Katso myös
   Arosopuli Wikispeciesissä   Arosopuli Commonsissa 
Infobox OKNimi-testi OKIUCN-testi OK: 
Arosopuli (Lagurus lagurus) on myyrien heimoon kuuluva jyrsijälaji. Se on sukunsa ainoa laji. Arosopuleilla on tumma viiva selässä.
Aivars Petrusevics

Aivars Petrusevics (s. 2. joulukuuta 1984) on latvialainen maajoukkuelentopalloilija, joka on pelannut kotimaansa lisäksi Ranskan ja Suomen pääsarjoissa. Hän on saavuttanut kaksi kertaa Latvian mestaruuden sekä kaksi kertaa SM-hopeaa Suomen mestaruusliigassa.
Saavutukset

Latvian mestaruus 2005, 2009
Latvian cupin voitto 2005, 2006, 2009
SM-hopea 2011, 2012
Ura

2004-2006 LU Incukalns (LAT)
2006-2008 SK Riika (LAT)
2008-2009 Lase-R. Riika (LAT)
2009-2010 Chaumont (FRA)
2010-2011 VaLePa
2011-2015 Hurrikaani-Loimaa
2015-2017 CS Banatul Caransebeş (ROM)
2017-2018 Mutalan Riento
2018- Kyky BetSet
Aaron Sirainen

Aaron Sirainen (s. 1999 tai 2000) on suomalainen malli. Sirainen aloitti mallinuransa vuonna 2015 suomalaisella mallitoimisto Brandilla. Hän on toiminut mallina muun muassa Guccille, Raf Simonssille, Off-Whitelle ja Marnille.
Aleksanteri Syväriläinen

Pyhä Aleksanteri Syväriläinen, ikoni 1500-luvulta
Pyhittäjä Aleksanteri Syväriläinen (15. kesäkuuta 1448 –  30. elokuuta 1533) on yksi ortodoksisen kirkon pyhistä, joita nimitetään Karjalan valistajiksi.
Pyhittäjä Aleksanteri, maallikkonimeltään Amos, syntyi Novgorodin hallitsemalla alueella Äänisen viidenneksessä, Syväriin laskevan Ojattijoen varrella Manderen kylässä vuonna 1448. Hän oli syntyperältään vepsäläinen.
Aleksanteri karkasi salaa vanhemmiltaan kilvoittelemaan Valamon luostariin vuonna 1471, jossa hänen vihittiin munkiksi 26-vuotiaana vuonna 1474. Oltuaan kolme vuotta munkkina hän siirtyi erakoksi Pyhityssaareen, jossa hän asui luolassa seitsemän vuotta. Valamosta hän siirtyi vuonna 1484 igumenin luvalla Laatokkaan laskevan Syvärin lähistölle, jossa hän vietti kilvoitellen ensin yksinään seitsemän vuotta ja myöhemmin perustamansa Pyhän Kolminaisuuden luostarin yhteydessä lopun ikäänsä.
Pyhän Kolminaisuuden luostarin kirkko rakennettiin ja arkkipiispa vihki sen vuonna 1526. Novgordin arkkipiispa Searpion vihki Aleksanterin papiksi ja nimitti hänet luostarin igumeniksi. Serapion toimi Novgorodin arkkipiispana vuosina 1506–1516, joten tämän perusteella Aleksanteri olisi saanut pappisvihkimyksen aikaisintaan 58-vuotiaana.
Aleksanteri Syväriläisen oppilaat perustivat Karjalaan paljon luostareita. Tämän vuoksi puhutaan Aleksanteri Syväriläisen koulukunnasta. Moskovan tsaarit osoittivat kunnioitusta Syvärin luostarille merkittävien lahjoitusten ja näyttävien vierailujen merkeissä. Aleksanteri Syväriläinen kanonisoitiin vuoden 1547 kirkolliskokouksessa. Hänen hagiografiansa kirjoitti pappismunkki Irodion kaksitoista vuotta Aleksanterin kuoleman jälkeen vuonna 1545. Irodion oli Aleksanterin oppilas ja myöhempi luostarin johtaja.
Aleksanteri Syväriläisen turmeltumattomat reliikit löytyivät sata vuotta hänen kuolemansa jälkeen, ja ne siirrettiin hopeiseen arkkuun, jossa ne saivat olla rauhassa kolmesataa vuotta vallankumoukseen ja vuoteen 1917 asti. Tuona aikana Aleksanteri Syväriläisen pyhät reliikit olivat suuren kirkollisen kunnioituksen kohteena.
Lokakuun 23.–24. päivänä 1918 Aunuksen erikoiskomitean työntekijät löysivät munkkien piilottaman Aleksanteri Syväriläisen hopeisen arkun. Aleksanterin ruumis otettiin pois arkusta, sille tehtiin lääketieteellinen tutkimus ja se asetettiin näytteille palvelemaan vallankumouksellisen uskonnonvastaisuuden propagandan tarkoitusperiä. Tämän jälkeen reliikit hävisivät, kunnes ne löydettiin Pietarista Sotilaslääketieteellisen akatemian laitokselta, seinäkaapin takaa syksyllä 1997. Tämän jälkeen pyhäinjäännökset tutkittiin Pietarin oikeuslääketieteellisessä laboratoriossa, jossa todettiin jäännösten ikä ja etninen alkuperä. Aleksanteri Syväriläisen turmeltumattomat pyhäinjäännökset, reliikki, palautettiin metropoliitta Vladimirin siunauksella Syvärin Pyhän Kolminaisuuden luostarin Kristuksen kirkastuksen kirkon luostariin 23. marraskuuta 1998, jossa ne ovat taas suuren kirkollisen kunnioituksen kohteena.
Pyhittäjä Aleksanteri Syväriläinen kuoli 30. elokuuta vuonna 1533. Päivä on nykyään hänen muistopäivänsä ortodoksisessa kirkkokalenterissa.
Kirjallisuutta

Jääskinen, Aune et al. (toimituskounta): Pyhittäjä Aleksanteri Syväriläinen, ihmeidentekijä Karjalasta, s. 13–30.  (Symposiumin julkaisu)  Helsinki:  Suomen Bysanttikomiteayhdistys ry ja Helsingin yliopiston ortodoksian ja Itä-Euroopan kirkkojen tutkimuslaitos, 2000.  ISBN 951-45-9076-7.
Fihlman, Ensio & Heino-Fihlman, Marjo (kuvitus): Pyhittäjä Aleksanteri Syväriläinen: erakkokilvoittelijan jalanjäljillä Karjalassa ja Vepsänmaalla 1400-1500 luvulla.  (Historiallinen romaani)  Helsinki:  Helsingin ortodoksisten kuratoorio, 2004.  ISBN 952-91-7370-9.
Jääskinen, Aune et al.: Kunnianosoitus pyhittäjä Aleksanteri Syväriläiselle, karjalaiselle ihmeidentekijälle, s. 44–46.  (Näyttelyjulkaisu. Näyttely 15.8.-25.11.1996, Valtion taidemuseo, Ulkomaisen taiteen museo Sinebrychoff, Helsinki.)  Helsinki:  Ulkomaisen taiteen museo Sinebrychoff, 1996.  ISBN 951-53-0910-7.
Piiroinen, Erkki: Karjalan pyhät kilvoittelijat.  Kuopio:  Ortodoksinen veljestö, 1979.  ISBN 951-95470-4-5.
Kirkinen, Heikki: Karjala idän ja lännen välissä.  Helsinki:  Kirjayhtymä, 1970.
A Head Full of Dreams Tour

A Head Full of Dreams Tour oli brittiläisen rockyhtye Coldplayn seitsemäs konserttikiertue. Kiertue julkistettiin 27. marraskuuta 2015 tukemaan yhtyeen tulevaa seitsemättä studioalbumia A Head Full of Dreams, ja se merkitsi Coldplayn paluuta stadionkeikoille Ghost Stories Tourin (2014) intiimien keikkojen jälkeen, jolloin yhtye esiintyi muun muassa Lontoon Royal Albert Hallissa. Kiertueella soitettiin levyn jokainen kappale ”Funia” ja ”Army of Onen” piilotettua kappaletta ”X Marks the Spotsia” lukuun ottamatta. Yhtye käytti kiertueella laajasti laservaloja ja pyrotekniikkaa A-, B- ja C-lavojen välillä, ja Mylo Xyloto Tourin (2011–2012) Xyloband-valorannekkeet tekivät myös paluun uudella versiolla.
Kiertue koostui yhteensä 122 esityksestä viidellä eri mantereella. Kiertueen ensimmäinen ja viimeinen konsertti järjestettiin molemmat Argentiinan River Platen stadionilla; aloituskonsertti 31. maaliskuuta 2016 ja päätöskonsertti 5. marraskuuta 2017. Billboardin mukaan konsertit tuottivat yhteensä 523 miljoonaa dollaria 5,38 miljoonasta myydystä lipusta, mikä teki kiertueesta kaikkien aikojen kolmanneksi eniten tuottaneen konserttikiertueen. Kiertueen päättäneestä Argentiinan konsertista julkaistiin joulukuussa 2018 Live in Buenos Aires -niminen livealbumi.
Anton Chigurh

| Anton Chigurh |
| --- | --- |
 Javier Bardem esittämässä Anton Chigurhia elokuvassa Menetetty maa.
Luoja(t):  Cormac McCarthy
Näyttelijä(t):  Javier Bardem
Ensi- esiintyminen:  Romaani Menetetty maa (2005) Elokuva Menetetty maa (2007)
Henkilötiedot
Ammatti:  palkkamurhaaja
Sukupuoli:  mies
Suhteet
Tutut:  Carson Wells (kuollut)
Infobox OKNimi-testi OK: 
Anton Chigurh (/ʃɪˈɡɜːr/) on kuvitteellinen hahmo ja pääantagonisti Cormac McCarthyn romaanissa Menetetty maa (2005), sekä elokuvassa Menetetty maa (2007), jossa häntä näyttelee Javier Bardem. Bardem sai roolistaan parhaan miessivuosan Oscar-, Golden Globe-, Bafta- ja SAG-palkinnon.
Belgialaisen psykiatrin Samuel Leistedtin tutkimusryhmä kartoitti elokuvia sen perusteella, missä on onnistunein psykopaattisen hahmon kuvaus. Kolme onnistuneinta olivat: Anton Chigurh elokuvassa Menetetty maa, Hans Beckert elokuvassa M – kaupunki etsii murhaajaa ja Henry elokuvassa Henry Lee Lucas – sarjamurhaaja.
Empire-lehti listasi Chigurhin sadan parhaan elokuvahahmon joukkoon, jossa hän oli sijalla 46.
Alberto Núñez Feijóo

| Alberto Núñez Feijóo |
| --- | --- |

Galician aluejohtaja
 18. huhtikuuta 2009 – 14. toukokuuta 2022  
Edeltäjä:  Emilio Pérez Touriño
Seuraaja:  Alfonso Rueda
Galician kansanpuolueen puheenjohtaja
 15. tammikuuta 2006 – 1. huhtikuuta 2022  
Edeltäjä:  Manuel Fraga
Seuraaja:  Alfonso Rueda
Henkilötiedot
Syntynyt: 10. syyskuuta 1961 (ikä 63) Orense, Espanja
Tiedot
Puolue:  kansanpuolue
 Nimikirjoitus
Alberto Núñez Feijóo (s. 10. syyskuuta 1961 Orense, Espanja) on espanjalainen kansanpuolueen (Partido Popular) poliitikko ja puolueen puheenjohtaja 2022 lähtien. Hän on toiminut Galician aluehallinnon johtajana (gal. presidente da Xunta de Galicia, esp. presidente de la Junta de Galicia) 2009–2022 ja Galician kansanpuolueen puheenjohtajana 2006–2022.
Núñez Feijóo on suorittanut oikeustieteen tutkinnon Santiago de Compostelan yliopistossa.
Aiheesta muualla

Galician aluehallinnon verkkosivu.
Aaron Russo

Aaron Russo
Aaron Russo (1943–2007) oli yhdysvaltalainen liikemies, elokuvatuottaja ja poliittinen aktivisti.
Hän on tuottanut mm. elokuvan America: Freedom to Fascism v. 2006, joka arvostelee monia aiheita amerikkalaisessa yhteiskunnassa, kuten esim. globalisaatio, mikrosirutus, Yhdysvaltain keskuspankki (Federal Reserve), jne.selvennä
Alberto Paparisto

Alberto Paparisto (s. 1925 Elbasan) on albanialainen säveltäjä ja musiikintutkija. Hän syntyi Elbasanissa, Keski-Albaniassa ja opiskeli vuosina 1951–1956 Moskovan Tšaikovski-konservatoriossa.
Paparisto on säveltänyt muun muassa pianomusiikkia.
Levytyksiä

Këngë - Albanian Piano Music, Kirsten Johnson (Guild Music)
Rapsodi - Albanian Piano Music Volume 2, Kirsten Johnson (Guild Music)
Alberto Palacio

Alberto Palacion muistomerkki
Alberto de Palacio y Elissague (24. tammikuuta 1856 Sare – 11. toukokuuta 1939 Getxo) oli espanjalainen insinööri ja arkkitehti. Hän oli niin sanotun ”rauta-arkkitehtuurin” kannattaja ja teki yhteistyötä myös Gustave Eiffelin kanssa. Kuuluisimpina töinään Palacio suunnitteli Madridiin paviljonkeja sekä Atochan rautatieaseman. Hän suunnitteli myös Vizcayan sillan, joka oli maailman ensimmäinen laatuaan.
Aiheesta muualla

Kuvia tai muita tiedostoja aiheesta Alberto Palacio Wikimedia Commonsissa
Anton Christian Bang

Anton Christian Bang
Anton Christian Bang  (18. syyskuuta 1840 –  29. joulukuuta 1913) oli norjalainen teologi. Vuonna 1876 Bang hankki ensimmäisen teologian tohtorin tutkinnon Norjassa. Vuosina 1885–1893 hän oli professorina Kristianiassa, sittemmin kirkkopappina vuoteen 1895 ja piispana vuodesta 1896 aina kuolemaansa saakka.
Bang suoritti laajoja kirkkohistoriallisia tutkimuksia ja kirjoitti mm. teokset Hans Nielsen Hauge og hans Samtid (1874) ja Julian den Frafaldne (1881).
Amy Lee

| Amy Lee |
| --- | --- |
 Amy Lee vuonna 2007.
Henkilötiedot
Syntynyt: 13. joulukuuta 1981 (ikä 42) Riverside, Kalifornia, Yhdysvallat
Ammatti:  laulaja-lauluntekijä, pianisti, säveltäjä, tuottaja
Muusikko
Aktiivisena:  1998–
Tyylilajit:  alternative rock, alternative metal, elokuvamusiikki, lastenmusiikki
Soittimet:  laulu, piano, koskettimet, kitara, harppu
Yhtyeet:  Evanescence
Levy-yhtiöt:  WindUp Records, Epic Records, EMI
 Nimikirjoitus
Aiheesta muualla
Kotisivut
  [ Muokkaa Wikidatassa ] [ ohje ]  
Amy Lynn Hartzler (o.s. Lee, s. 13. joulukuuta 1981 Riverside, Kalifornia, Yhdysvallat), paremmin tunnettu nimellä Amy Lee, on yhdysvaltalainen laulaja, pianisti ja säveltäjä. Amy Lee perusti Evanescence-rockyhtyeen yhdessä Ben Moodyn kanssa ja toimii yhtyeen solistina sekä pianistina. Lee on saanut yhtyeensä kanssa useita palkintoja, muun muassa Grammy-palkinnon. Hän on julkaissut musiikkia myös soolona ja säveltänyt musiikkia useisiin elokuviin kuten War Story, Indigo Grey ja Voice from the Stone.
Nuoruus

Kaliforniassa syntynyt Lee muutti myöhemmin Floridaan ja sittemmin Arkansasin Little Rockiin. Leen perheeseen kuuluvat pikkusiskot Laurie ja Carrie, isä John ja äiti Sara. John Lee työskentelee DJ:nä radiossa. Perheeseen kuului myös neljäs sisar Bonnie, joka kuoli 1987 tunnistamattomaan sairauteen vain 3-vuotiaana Amyn ollessa 6-vuotias. Lee on kirjoittanut siskonsa muistolle kappaleet "Hello" (Fallen) ja "Like You" (The Open Door). Lee on kertonut kärsineensä nuorena masennuksesta muun muassa sisarensa kuoleman takia. Leellä oli myös veli Robbie, joka kuoli 24-vuotiaana vuonna 2018.
Lee aloitti pianonsoiton yhdeksänvuotiaana saatuaan kipinän Amadeus-elokuvasta. Lukioaikanaan hän toimi koulun kuoron puheenjohtajana ja sävelsi päättötyönä kappaleen Listen to the Rain, jonka kuoro esitti valmistujaisjuhlassa. Yhtyeessä soittaneen isänsä innoittamana Amy oppi myös kitaran soittoa. Lee on listannut suuriksi musiikillisiksi vaikuttajikseen muun muassa Tori Amosin, Björkin, Nirvanan ja Mozartin. Lee valmistui vuonna 2000 Pulaski Academystä. Hän opiskeli jonkin aikaa musiikinteoriaa Middle Tennessee State University -yliopistossa Tennesseen osavaltiossa.
Ura > Evanescence

Lee tapasi Ben Moodyn kesäleirillä ja perusti tämän kanssa Evanescence-yhtyeen vuonna 1995. Lee ja Moody tekivät yhdessä kappaleita ja palkkasivat muita muusikoita live-esiintymisiin. Yhtyeeseen liittyi vuonna 1999 David Hodges.
Evanescencen ensimmäinen EP julkaistiin vuonna 1998. Yhtye julkaisi pienen paikallisen BigWig Enterprises -yhtiön kanssa albumin Origin vuonna 2000 ja sai tämän jälkeen levytyssopimuksen WindUp Records -levy-yhtiön kanssa. Evanescencen ensimmäinen WindUp Recordsin julkaisema albumi Fallen myi maailmanlaajuisesti yli 17 miljoonaa kappaletta . Albumin singlet "My Immortal", "Going Under" ja "Bring Me To Life" menestyivät ympäri maailmaa. Lee voitti Evanescencen kanssa kaksi Grammy-palkintoa vuonna 2003.
Lee on nykyään Evanescencen ainoa alkuperäisjäsen. Moody erosi yhtyeestä vuonna 2004 ja hän tilalleen tuli Terry Balsamo. Yhtyeessä on sittemmin ollut muitakin miehistövaihdoksia.
Vuonna 2005 Evanescencen entinen manageri Dennis Rider teki rikosilmoituksen Leestä ja syytti tätä sopimusrikkomuksesta. Syytteen mukaan Rider oli erotettu työstään laittomasti. Lee teki vastaavasti rikosilmoituksen Riderista ja syytti tätä muun muassa työtehtävien laiminlyönnistä ja seksuaalisesta ahdistelusta.
Evanescence julkaisi uudella kokoonpanollaan albumin The Open Door vuonna 2006. Albumin julkaisun ja sitä seuranneen kiertueen jälkeen Lee piti taukoa Evanescencesta, koska hän halusi keskittyä välillä muihin asioihin kuten avioliittoonsa ja kuvataiteeseen. Lee on myöntänyt harkinneensa tuolloin yhtyeen lopettamista.
Evanescence palasi tauolta vuonna 2011 ja julkaisi albumin Evanescence lokakuussa. Yhtye teki samalla paluun myös esiintymislavoille. Lee on suunnitellut julkaisevansa jossain vaiheessa myös sooloalbumin.
Tammikuussa 2014 Lee haastoi Evanescencen levy-yhtiöön Wind-up Recordsin oikeuteen maksamattomista tekijänoikeuskorvauksista. Yhtiö oli haasteen mukaan jättänyt maksamatta yhtyeelle 1,5 miljoonaa dollaria. Lee ilmoitti maaliskuussa, että Evanescencen levytyssopimus Wind-up Recordsin kanssa on purettu ja hän on vapaa tekemään mitä haluaa, yhtyeen kanssa tai muuten.
Evanescence julkaisi ensimmäisen albuminsa kuuteen vuoteen vuonna 2017. Albumi Synthesis sisältää uusia orkesterin kanssa levytettyjä versioita yhtyeen vanhoista kappaleista sekä kaksi uutta kappaletta. Tämän jälkeen yhtye esiintyi kiertuella orkesterin kanssa. Yksi konserteista kuvattiin ja julkaistiin DVD:nä sekä live-albumina nimellä Synthesis Live.
Ura > Sooloura ja muut projektit

Vuonna 2000 Lee levytti Evanescencen David Hodgesin kanssa gospelkappaleet "Breathe" ja "Fall Into You". Duetto "Breathe" julkaistiin Summit Worship -kokoelmalevyllä. "Fall Into You" -kappaletta ei ole julkaistu virallisesti. Lee oli vierailevana solistina myös Big Dismal -yhtyeen kappaleessa "Missing You".
Lee esitti Korn-yhtyeen kanssa kappaleen "Freak On Leash" livenä joulukuussa 2006. Kappale päätyi MTV Unplugged: Korn -albumille.
Lee levytti soolona coverin Painajainen ennen joulua -elokuvan kappaleesta "Sally's Song" vuonna 2007. Kappale julkaistiin Nightmare Revisited -kokoelma-albumilla. Vuonna 2012 Lee levytti Johnny Cashin kappaleen "I'm So Lonesome I Could Cry" tribuuttialbumille We Walk The Line: A Celebration of the Music of Johnny Cash.
Lee sävelsi musiikin elokuvaan War Story yhdessä Dave Eggarin kanssa. Elokuvan musiikkia julkaistiin albumilla Aftermath elokuussa 2014. Lee laulaa osassa albumin kappaleita, mutta suurin osa musiikista on instrumentaalista.
Tämän jälkeen Lee ja Eggar sävelsivät musiikkia lyhytelokuvan Indigo Grey sountrackille. He saivat työstään parhaan elokuvamusiikin palkinnon Moondance International -elokuvafestivaaleilla.
Lee julkaisi ensimmäisen soolo-EP:nsä Recover, Vol. 1 vuonna 2016. EP sisältää cover-versiot kappaleista "It's a Fire", "With or Without You", "Going to California" ja "Baby Did a Bad Thing".
Lee julkaisi albumin lapsille ja perheille suunnattua musiikkia samana vuonna. Musiikkia oli inspiroinut Leen tuolloin 2-vuotias poika. Albumin Dream Too Much tekoon osallistuivat myös Leen isä ja siskot. Albumi sisältää Leen säveltämää musiikkia sekä cover-versiot kappaleista "Stand by Me", "Hello, Goodbye" ja "Rubber Duckie".
Lee levytti kappaleen "Speak to Me" elokuvan Voice from the Stone soundtrackille vuonna 2017. Samana vuonna hän julkaisi singlenä kappaleen "Love Exists". Kappale on cover italialaisen Francesca Michielinin kappaleesta "L'amore esiste".
Vuonna 2018 Lee palasi työskentelemään Dave Eggarin kanssa. Lee ja Eggar sävelsivät musiikkia elokuvan Blind sountrackille.